## Ljubljana, 11 7. 2022

## **Okvirni načrt razvojnih spodbud v letu 2022[[1]](#footnote-1)**

1. **JAVNI RAZPISI ZA DODELITEV NEPOVRATNIH SREDSTEV**

**Turizem**

1. Javni razpis trajnostni razvoj slovenske nastanitvene turistične ponudbe za dvig dodane vrednosti turizma

**Namen:** trajnostni razvoj slovenske nastanitvene turistične ponudbe za dvig dodane vrednosti turizma. Investicije v nastanitvene kapacitete z višjo dodano vrednostjo (hoteli, moteli, penzioni, gostišča, kampi, glampingi, turistične kmetije), v prvi vrsti obnove, deloma tudi novogradnje. Usmerjenost v energetsko in okoljsko učinkovite ter digitalne rešitve.

**Upravičeni stroški:** stroški začetnih investicij v opredmetena in neopredmetena sredstva (gradnja, obnova, oprema))..

**Upravičenci:** MSP in velika podjetja (z izjemo podjetij v državni lasti)

**Okvirna višina sredstev:** 69 milijonov evrov

**Višina sofinanciranja:** intenzivnost sofinanciranja sledi novi karti regionalne državne pomoči za obdobje 2022 do 2027, skladno s katero se delež sofinanciranja lahko giblje med 15% in 50% upravičenih stroškov v odvisnosti od velikosti podjetja in od lokacije investicije. Predvidena je tudi uporaba naložbene sheme za MSP na območju belih lis (to so območja, ki niso upravičena po karti regionalne državne pomoči), kjer je sofinanciranje lahko do 10% oz. do 20% upravičenih stroškov, v odvisnosti od velikosti podjetja

**Obdobje upravičenosti stroškov:** od oddaje vloge dalje

**Izvajalec:** MGRT

**Predvidena objava**: druga polovica 2022

**Lesno-predelovalna industrija**

1. Kompetenčni center za razvoj kadrov v lesarstvu 4.0 (KOCles 4)

**Namen**: doseganje večje konkurenčnosti podjetij na področju lesarstva, doseganje višje usposobljenosti zaposlenih v podjetjih, ki delujejo na področju lesarstva in podpora izmenjavi znanja in dobrih praks. Gre za sofinanciranje delovanja kompetenčnega centra za razvoj kadrov v lesni industriji za obdobje 2023-2024 oziroma za nadaljevanje razpisa KOCles 3.0, ki se bo zaključil oktobra 2022

**Upravičeni stroški:** stroški dela, posredni stroški, stroški usposabljanj in svetovanj

**Upravičenci**: partnerstva oz. konzorciji, ki vključujejo mikro, mala, srednja in velika panožna podjetja, izobraževalne in raziskovalne institucije ter druge deležnike v lesni vrednostni verigi.

**Predvidena višina sredstev**: 600.000 evrov

**Višina sofinanciranja:** v usklajevanju

**Obdobje upravičenosti stroškov:** v usklajevanju

**Izvajalec:** MGRT

**Predvidena objava**: Druga polovica 2022

**Energetska učinkovitost**

1. Testni laboratorij za razvoj tehnoloških rešitev za povečanje energetske učinkovitosti podjetij

**Namen:** vzpostavitev testnega laboratorija peskovnika za razvoj, testiranje in implementacijo novih tehnoloških rešitev. Za sodelovanju v testnem laboratoriju bodo izbrana podjetja z inovativno tehnološko rešitvijo. Kriteriji za izbor bodo objavljeni vnaprej. V testnem laboratoriju bodo sodelovali predstavniki regulatorjev, razvojnih strokovnjakov, podjetij in ministrstev. Testiranje lahko traja do 6 mesecev.

**Upravičeni stroški:** stroški plač, stroški storitev zunanjih izvajalcev, investicije v opredmetena in neopredmetena sredstva, posredni stroški

**Upravičenci:** mikro, mala in srednje velika (MSP) ter velika podjetja

**Okvirna višina sredstev:** 2 milijona evrov

**Višina sofinanciranja:** največ do 200.000 evrov

**Vrednost investicij:** ob upoštevanju omejitve financiranja vrednost investicije ni omejena. Predvideno je sofinanciranje stroškov do 100%

**Izvajalec:** MGRT

**Predvidena objava**: Druga polovica 2022

**Krožno gospodarstvo**

1. Uvajanje krožnega gospodarstva v MSP

**Namen:** z različnimi subvencijami spodbujati prehod na krožne modele poslovanja

**Upravičeni stroški:** investicije v osnovna opredmetena in neopredmetena sredstva

**Upravičenci:** mikro, mala in srednje velika podjetja (MSP)

**Okvirna višina sredstev:** 12,8 milijona evrov

**Višina sofinanciranja:** še v usklajevanju

**Vrednost investicij:** še v usklajevanju

**Izvajalec:** SPIRIT

**Predvidena objava**: Druga polovica 2022

1. **POVRATNI INSTRUMENTI ZA FINANCIRANJE**
2. Ugodna posojila za omilitev posledic COVID 19 za MSP (iz naslova PKP 10) (povratna sredstva)

**Namen:** zagotavljanje likvidnostnih sredstev mikro, malim in srednje velikim podjetjem pri omilitvi posledic COVID 19 na podlagi vplačila Ministrstva za gospodarski razvoj in tehnologijo v povečanje namenskega premoženja Slovenskega podjetniškega sklada (skladno s protikoronskim zakonom PKP 10).

**Stroški:** stroški naložb in obratnih sredstev

**Upravičenci:** mikro, mala in srednje velika podjetja (MSP)

**Višina financiranja, ročnost in moratorij:** posojila v višini do 100.000 evrov (predvidoma po de minimis shemi), ročnost in moratorij sta še v usklajevanju

**Okvirna višina sredstev:** predvidoma 20 milijonov evrov

**Izvajalec:** SPS

**Predvidena objava:** Druga polovica 2022

1. Vse informacije v dokumentu so **informativne narave** in se lahko tekom priprave posameznih razpisov in ukrepov še spremenijo. Potencialni prijavitelji na ukrepe naj za konkretne končne pogoje za kandidiranje za sredstva spremljajo določbe objavljenih javnih razpisov in drugih pravnih podlag za izvajanje razvojnih spodbud.

**(Okvirna) višina razpisanih sredstev** predstavlja celotno vrednost sredstev, namenjenih za posamezen ukrep za vse roke za oddajo vlog. Posamezen ukrep lahko namreč vključuje več rokov za oddajo vlog, ki so lahko razporejena v več letih. 646,5 milijonov evrov pa predstavlja višino sredstev, ki bodo lahko podjetjem dodeljena v okviru oddaje vlog na ukrepe v letošnjem letu. [↑](#footnote-ref-1)